Walt Disney
Disney päätti palata tekemään pilafilmejä elokuvateattereille. Hän sai newyorkilaisen piirrosfilmien levittäjän kiinnostumaan velkojilleen Kansas Cityyn jääneestä keskeneräisestä "Alice’s Wonderland" -filmistä, ja levittäjä tilasi Disneyltä kuusi uutta filmiä 1 500 dollarilla kappaleelta. Waltin veli Roy oli tuolloin losangelilaisessa veteraanisairaalassa toipumassa tuberkuloosista. Walt haki veljensä sairaalasta, ja he ryhtyivät tekemään Liisa-elokuvasarjaa avustajiensa ja Kansasista kutsutun Virginia Davisin kanssa setänsä rahallisen tuen turvin. He nimesivät studionsa Disney Brothers Studioksi, josta tuli vuonna 1926 Walt Disney Studio. Ensimmäinen Liisa-elokuva valmistui vuonna 1924.
Robert Iger
Robert (Bob) A. Iger (s. 10. helmikuuta 1951 Oceansidessa, New Yorkin osavaltiossa) on yhdysvaltalaisen viihdejätin The Walt Disney Companyn toimitusjohtaja. Iger astui toimitusjohtaksi vuosina 1985-2005 toimineen Michael Eisnerin tilalle vuonna 2005. Hänen toimitusjohtajakaudellaan on tehty Pixarin yritysosto vuonna 2006 ja Marvel Entertainmentin yritysosto vuonna 2009.